Edvard Hagerup Bull
        
         (jurist og politiker)
Store norske leksikon,Historie,Norsk og nordisk historie,Norges historie,Norges historie fra 1884 til 1940
Edvard Hagerup Bull var en norsk jurist og politiker (Høyre). Han ble Cand.jur. i 1876, i 1882 byråsjef i Finansdepartementet og i 1888 ekspedisjonssekretær. Bull var konstituert statsråd fra 6. juni 1889 til regjeringen Johan Sverdrups avgang 12. juli samme år.
I perioden 1893–1918 var han med et kort avbrudd høyesterettsdommer. Bull var først justisminister, senere finansminister, i Christian Michelsens regjering i 1905–1906. I Otto Bahr Halvorsens første regjering (1920–1921) var han finansminister. Bull representerte Akershus på Stortinget i periodene 1903–1906 og 1910–1918. I de to siste valgperiodene var han Høyres parlamentariske leder. Han utga bøkene Fra 1905. Erindringer og betragtninger (1927) og Profiler av noen samtidige (1933).Edvard Hagerup Bull var brorsønn av fiolinisten Ole Bull og bror av arkitekten Schak Bull. Les mer i Store norske leksikon Edvard Hagerup Bull i Norsk biografisk leksikon Norsk historie fra 1815 til 1905 Norges historie fra 1905 til 1939